
Den 26. marts 2019, kl. 10:00, afholdtes ordinær generalforsamling i H. Lundbeck A/S, CVR-nr. 
56759913, på selskabets adresse, Ottiliavej 9, 2500 Valby. 


Bestyrelsens formand, Lars Søren Rasmussen, indledte generalforsamlingen med at præsentere 
selskabets ledelse. Til dirigent havde bestyrelsen valgt advokat Jørgen Kjergaard Madsen, der 
konstaterede, at generalforsamlingen var lovligt indkaldt og beslutningsdygtig. 


Dagsorden i overensstemmelse med vedtægternes punkt 8.1: 


1. Bestyrelsens beretning om selskabets virksomhed i det forløbne år. 

2. Fremlæggelse af årsrapport til godkendelse. 

Beslutning om anvendelse af overskud eller dækning af underskud i henhold til den 
godkendte årsrapport. 

Valg af bestyrelse. 

Godkendelse af vederlag til bestyrelsen for det indeværende regnskabsår. 

Valg af én eller to statsautoriserede revisorer. 

Eventuelle forslag fra aktionærer eller bestyrelse: 


NODU e 


7.1 Forslag fra bestyrelsen om at bemyndige bestyrelsen til at lade selskabet erhverve 
egne aktier. 


7.2 Forslag fra bestyrelsen om godkendelse af ændring af vederlagsretningslinjerne 
for bestyrelse og direktion. 


7.3 Forslag fra bestyrelsen om at fjerne aldersbegrænsningen for 
bestyrelsesmedlemmer og dermed ændre paragraf 5.1 i selskabets vedtægter. 


7.4. Forslag fra aktionæren Kritiske Aktionærer (en forening) om, at hvis forrentningen 
af egenkapitalen i selskabet overstiger 7%, skal selskabet nedsætte priserne på den 
medicin, som selskabet sælger. 


7.5. Forslag fra bestyrelsen om at bemyndige generalforsamlingens dirigent til at 
anmelde de på generalforsamlingen vedtagne beslutninger til Erhvervsstyrelsen. 


8. Eventuelt. 


Ad Punkterne 1 - 2: Bestyrelsens beretning om selskabets virksomhed i det forløbne år og 
fremlæggelse af årsrapport til godkendelse 


Bestyrelsens formand Lars Søren Rasmussen fremlagde bestyrelsens beretning, herunder årets 
finansielle resultater, resultater for markedsførte produkter, samt forklaring af projekter i pipelinen 
m.v. De finansielle resultater for 2018 var: 


e Omsætning DKK 18.117 millioner, resultat efter skat DKK 3.907 millioner, balance DKK 
23.011 millioner, hvoraf netto likviditet udgjorde DKK 6.635 millioner. 


Formanden præsenterede desuden de finansielle forventninger til 2019, herunder en justering af 
forventet udbytte til 30-60 % af årets resultat. I 2019 vil det primært være patentudløbet på Onfi, 
der påvirker negativt i forhold til resultaterne i 2018. 

Lars Søren Rasmussen redegjorde for selskabets overordnede formål under selskabets nye strategi 
med overskriften: 


”Tirelessly dedicated to restoring brain health so every person can be their best” 


Lars Søren Rasmussen overlod herefter ordet til selskabets administrerende direktør Deborah 
Dunsire. Deborah Dunsire forklarede nødvendigheden af at skabe yderligere vækst grundet tab af 
eksklusivitet på selskabets produkter, herunder ved at styrke selskabets pipiline. Deborah Dunsire 
præsenterede herefter selskabets nye strategi: 


”Expand and Invest to Grow” 
Deborah Dunsire redegjorde mere detaljeret for strategiens fem overordnede imperativer, som er: 


e Maximize existing brands 

e Expand operating space 

e Rebuild pipeline 

e Maintain focus on profitability 

e Enhance organizational agility and collaboration. 


Lars Søren Rasmussen takkede afslutningsvist for opmærksomheden og overlod ordet til dirigenten. 
Dirigenten åbnede for debat vedrørende dagsordenens punkt 1 og 2. 


Michael Thøgersen fra Dansk Aktionærforening udtrykte stor tilfredshed med selskabets resultater 
og ønskede svar på følgende spørgsmål: 


1. Er det korrekt opfattet, at Lundbecks resultatfremgang er udtryk for en generel fremgang og 
ikke skyldes en enkeltstående begivenhed eller produkt? 

2. Hvad skyldes faldet i omkostninger? Normalt vil man med en stigning i salget se en stigning i 
omkostninger. 


Derudover bemærkede og undrede Michael Thøgersen sig over, at enkelte medlemmer af 
direktionen og bestyrelsen i H. Lundbeck ikke ejer nogen aktier i selskabet. 


Afslutningsvis takkede Michael Thøgersen medarbejdere og ledelse for et godt 2018 og ønskede et 
succesfuldt 2019. 


Lars Søren Rasmussen takkede Michael Thøgersen for kommentarerne og oplyste i relation til 
spørgsmål nr. 1, at det er korrekt, at årsagen til resultatfremgangen ikke er drevet af enkeltstående 
begivenheder eller produkter. Den væsentligste årsag til det gode resultat skyldes fremgangen i 
Lundbecks nøgleprodukter og Lundbecks produktmix. 


For så vidt angår spørgsmål nr. 2 oplyste Lars Søren Rasmussen, at de færre omkostninger i 2018 
sammenlignet med 2017 skyldes de nye og mere profitable produkter, som erstatter ældre 
produkter med høje royaltyomkostninger, ældre produkter, der er færdigafskrevet i 2017, og at 
salgs- og administrationsomkostninger er faldet grundet selskabets generelle 
omkostningsbevidsthed. 


I forhold til ledelsens ejerskab af aktier oplyste Lars Søren Rasmussen, at engagement i og tiltro til 
virksomheden ikke er betinget af ejerskab af aktier i selskabet, og at investering i aktier efter hans 
opfattelse er et privat anliggende. 

Aktionær Keld Beyer tog herefter ordet og udtrykte tilfredshed med, at generalforsamlingen fortsat 
afholdes på dansk. Keld Beyer udtrykte bekymring for såkaldte ”chemtrails” (spredning af kemikalier 
via fly) og dets indvirkning på dyr og mennesker. Keld Beyer ønskede herefter svar på følgende 
spørgsmål: 


1. Er Lundbeck opmærksom på udledning af skadelige stoffer i atmosfæren, og gør Lundbeck 
noget for at påvirke regeringen ? 


Lars Søren Rasmussen bemærkede, at selskabet ikke var bekendt med og ikke har drøftet 
problemstillingen omkring ”chemtrails”. 


Frank Aaen tog på vegne aktionæren Kritiske Aktionærer herefter ordet og spurgte ind til, om 
bestyrelsen er opmærksom på debatten om den stigende ulighed i samfundet, herunder uligheden 
mellem aflønning af direktion og de ansattes lønninger. Frank Aaen ønskede herefter svar på 
følgende spørgsmål: 


1. Er forskellen på aflønning mellem direktion og de ansatte rimelig, og kan en direktør ikke 
ansættes med en billigere lønpakke? 

2. Kan forholdet mellem den administrerende direktørs løn sammenlignet med den 
gennemsnitlige ansattes løn leveres til aktionærerne fremadrettet, som man eksempelvis ser 
det i USA? 


Til spørgsmål 1 svarede Lars Søren Rasmussen, at ledelse og mennesker er afgørende for, hvordan et 
selskab klarer sig. En dygtig ledelse tiltrækker dygtige medarbejdere, skaber gode produkter og giver 
glade kunder. Derfor er en dygtig ledelse dyr. Kun én ting er dyrere: dårlig ledelse. 


Til spørgsmål 2 svarede Lars Søren Rasmussen, at Lundbeck ikke på nuværende tidspunkt oplyser 
sammenligningstallet, men at lovgivningen selvfølgelig vil blive fulgt. 


Aktionær Bjørn Hansen tog herefter ordet og udtrykte tilfredshed med selskabet, administrerende 
direktør Deborah Dunsire og næstformand for bestyrelsen Lene Skole-Sørensen. Bjørn Hansen 
frarådede at stemme for forslaget under dagordenens punkt 7.4 (billigere medicin), kommenterede 
på udsving i selskabets aktiekurs og opfordrede til, at direktion og bestyrelse erhverver aktier i 
selskabet. 


Lars Søren Rasmussen takkede for kommentarerne. 


Aktionær Peter Nørgaard tog herefter ordet og ønskede uddybende bemærkninger til, hvorledes 
ledelsen vil implementere den nye strategi, særligt med henblik på at undgå at investere i aktiver, 
som ikke når markedet. 


Deborah Dunsire takkede for spørgsmålet og svarede, at for hurtigere at genopbygge selskabets 
pipeline, er der behov for at kigge udad, eksempelvis ved partnerskaber, licenser eller opkøb. For at 
undgå at investere i aktiver, der ikke når markedet, påtænker selskabet i højere grad at anvende 
biomarkører for bedre at kunne forudsige og analysere patienters respons. Deborah Dunsire 
påpegede dog, at biomarkører indenfor psykiatri fortsat er i sin tidlige fase. 


Ingen yderligere ønskede ordet, og dirigenten konstaterede herefter, at bestyrelsens beretning var 
taget til efterretning, og at årsrapporten for 2018 var godkendt. 

Ad Punkt 3: Beslutning om anvendelse af overskud eller dækning af underskud i henhold til den 
godkendte årsrapport 





Bestyrelsen foreslog, at der for regnskabsåret 2018 udbetales udbytte på 61 % af årets nettoresultat, 
svarende til DKK 12,00 pr. aktie eller et samlet udbytte på DKK 2.389 millioner. 


Forslaget blev vedtaget. 


Ad Punkt 4: Valg af bestyrelse 


Lars Søren Rasmussen redegjorde indledningsvist for evaluering af arbejdet i direktionen og 
bestyrelsen. Konklusionen var stor tilfredshed med samarbejdet mellem direktion og bestyrelse 
samt stor tilfredshed med kompetencesammensætningen i bestyrelsen. Derudover stor tilfredshed 
med arbejdet og kompetencerne i den nyoprettede videnskabelige komité 


I henhold til vedtægternes punkt 5.1 er de generalforsamlingsvalgte bestyrelsesmedlemmer på valg 
hvert år. 


Bestyrelsen foreslog genvalg af Lars Søren Rasmussen, Lene Skole-Sørensen, Lars Erik Holmavist, 
Jeremy Max Levin, Jeffrey Berkowitz og Henrik Andersen. 


Selskabslovens § 120 var iagttaget. 
Bestyrelsen består herefter af: 


e Lars Søren Rasmussen (uafhængig) 

e Lene Skole-Sørensen (afhængig grundet arbejdet i Lundbeckfonden) 
e Lars Erik Holmqvist (afhængig grundet arbejdet i Lundbeckfonden) 
e Jeremy Max Levin (uafhængig) 

e Jeffrey Berkowitz (uafhængig) 

e Henrik Andersen (uafhængig) 

e Ludovic Tranholm Otterbein (medarbejdervalgt) 

e Henrik Sindal Jensen (medarbejdervalgt) 

e Rikke Kruse Andreasen (medarbejdervalgt) 


Aktionær Keld Beyer tog ordet og udtrykte tilfredshed med, at enkelte medlemmer af bestyrelsen 
besidder aktier, mens andre ikke gør. 


Forslaget blev vedtaget. 


Ad Punkt 5: Godkendelse af vederlag til bestyrelsen for det indeværende regnskabsår 


Dirigenten fremlagde bestyrelsens forslag om vederlag til bestyrelsen for indeværende regnskabsår 
som følger: 


e Menige bestyrelsesmedlemmer modtager et grundhonorar på DKK 350.000 

e Formanden modtager tre gange grundhonoraret 

e Næstformanden modtager to gange grundhonoraret 

e Menige medlemmer af komitéerne modtager DKK 200.000 i tillæg til grundhonoraret 

e Formændene for komitéerne modtager DKK 300.000 i tillæg til grundhonoraret 

e Bestyrelsesmedlemmer med permanent bopæl udenfor Europa modtager DKK 350.000 i 
tillæg til grundhonoraret 

Ingen ønskede ordet. 


Dirigenten konstaterede, at bestyrelsens forslag om vederlag for 2019 blev godkendt, dog betinget 
af vedtagelse af dagsordenens punkt 7.2 (ændrede vederlagsretningslinjer). 


Ad Punkt 6: Valg af én eller to statsautoriserede revisorer 


I henhold til vedtægternes § 8 var den generalforsamlingsvalgte revision på valg. Bestyrelsen 
foreslog genvalg af Deloitte Statsautoriseret Revisionspartnerselskab i overensstemmelse med 
revisionsudvalgets (svarende til bestyrelsen) indstilling. Revisionsudvalget er ikke blevet påvirket af 
tredjeparter og har ikke været underlagt nogen aftale med en tredjepart, som begrænser 
generalforsamlingens valg til visse revisorer eller revisionsfirmaer. 


Dirigenten redegjorde for bestyrelsens forslag, der blev vedtaget. 


Ad Punkt 7.1 — Erhvervelse af egne aktier 


Dirigenten fremlagde og gennemgik bestyrelsens forslag om at bemyndige bestyrelsen til at lade 
selskabet erhverve egne aktier. 


Forslaget blev vedtaget. 


Ad Punkt 7.2 — Ændring af selskabets vederlagsretningslinjer 


Lars Søren Rasmussen konstaterede indledningsvist, at Lundbecks vederlag til direktion og bestyrelse 
har været i overensstemmelse med selskabets gældende vederlagsretningslinjer. Lars Søren 
Rasmussen redegjorde herefter for de foreslåede ændringer til vederlagsretningslinjer, der blandt 
andet indebærer en ændring af: 


1. Det kortsigtede og det langsigtede incitamentsprogram for selskabets administrerende 
direktør, 

2. Honoraret til bestyrelsesmedlemmer med permanent bopæl uden for Europa, og 

3. De generelle LTl-tildelingsprincipper alene for året 2019. 


Aktionær Bjørn Hansen tog herefter ordet og gav udtryk for, at det burde overvejes at indføre et 
princip om, (1) at selskabets CEO kan tildeles 3.000 skattefrie aktier i særligt udbytte, og (2) at der 
sættes loft over lønninger for direktions- og bestyrelsesmedlemmer på DKK 2.000.000 per måned. 
Dirigenten noterede på vegne selskabet aktionærens synspunkt. 


Bestyrelsens forslag om ændring af selskabets vederlagsretningslinjer blev vedtaget. 


For yderligere oplysninger om ændringer til vederlagsretningslinjerne henvises til indkaldelsen til 
generalforsamlingen og til de vedtagne vederlagsretningslinjer, der er tilgængelige på selskabets 
hjemmeside, www.lundbeck.com. 


Ad Punkt 7.3 — Ændring af selskabets vedtægter ved at fjerne aldersbegrænsningen i vedtægternes 
punkt 5.1. 


Dirigenten fremlagde bestyrelsens forslag om at fjerne aldersbegrænsningens for 
bestyrelsesmedlemmer i selskabets vedtægter og dermed ændre vedtægternes punkt 5.1. 


Bestyrelsen foreslår at slette følgende sætning fra vedtægternes paragraf 5.1: 

”Intet medlem kan dog have sæde i bestyrelsen længere end til den ordinære 
generalforsamling i det kalenderår, hvor bestyrelsesmedlemmet fylder 70 år.” 


Efter sletning vil Paragraf 5.1. have følgende ordlyd: 


”5, Selskabets ledelse 5.1 Selskabet ledes af en på generalforsamlingen valgt bestyrelse på 4 - 
6 medlemmer. Bestyrelsens medlemmer vælges for et år ad gangen. Genvalg kan finde sted. 
Ud over de af generalforsamlingen valgte medlemmer vælger medarbejderne i H. Lundbeck 
A/S og selskabets datterselskaber et antal medlemmer af bestyrelsen i overensstemmelse med 
den til enhver tid gældende selskabslov.” 


Aktionær Keld Beyer tog ordet og opfordrede til, at forslaget ikke blev vedtaget, blandt andet for at 
give plads til næste generation. 


Forslaget blev vedtaget. 


Ad Punkt 7.4 — Forslag om nedsættelse af priserne på selskabets medicin, såfremt forrentningen af 
egenkapital i selskabet overstiger 7 % 


Frank Aaen tog på vegne af forslagsstiller (foreningen Kritiske Aktionærer) ordet og motiverede 
forslaget. Frank Aaen opfordrede til en værdidebat, særligt hvad der forstås ved at skabe værdi, der 
bør være mere fokus på at forbedre patienternes livssituation og ikke alene fokus på at skabe 
overskud og udlodde udbytte til aktionærerne. 


Lars Søren Rasmussen tog ordet, takkede for forslaget og erklærede sig enig i, at der skal skabes 
værdi, og at værdi ikke alene handler om at opnå finansielle mål. Værdi måles på den lange bane kun 
på, at Lundbeck udbyder gode produkter, som hjælper patienterne mest muligt. Værdi skabes og 
måles på mange måder. Lars Søren Rasmussen opfordrede til, at forslaget ikke blev vedtaget, da det 
ville have negativ effekt på mulighederne for ny forskning inden for et svært sygdomsfelt i nye 
lægemidler og nødvendig markedsføring. 


Aktionær Jens Rasmussen tog herefter ordet og udtrykte støtte til forslaget. 


Forslaget ønskedes af forslagsstiller bragt til afstemning, uanset at Dirigenten havde konstateret og 
meddelt forsamlingen, at forslaget med de forud for generalforsamlingen indkomne stemmer 
allerede var forkastet. Dirigenten redegjorde herefter nærmere for en med forslagsstilleren 
nærmere afstemt afstemningsprocedure, der blev gennemført. 


Det fuldstændige afstemningsresultatet vil blive offentliggjort på selskabets hjemmeside, 
www.lundbeck.com, senest 9. april 2019. 


Ad Punkt 7.5 — Bemyndigelse til dirigenten 


Dirigenten gennemgik bestyrelsens forslag om at bemyndige dirigenten til at foretage ændringer i og 
tilføjelser til det på generalforsamlingen vedtagne samt bemyndige dirigenten til at anmelde 
beslutninger til Erhvervsstyrelsen. 


Forslaget blev vedtaget. 

Ad. Punkt 8: Eventuelt 
Aktionær Keld Beyer tog ordet med visse kommentarer om ”chemtrails” og ”geo-engineering'. 


Aktionær Merethe Beyer tog ordet, ønskede tillykke med det flotte resultat og udtrykte tilfredshed 
med, at generalforsamlingen foregår på dansk. Herefter ønskede aktionær Merethe Beyer oplyst, 
hvorvidt Lundbeck har overvejet at nedsætte priserne efter patentudløb til under den pris, som 
generiske producenter udbyder produktet til. Deborah Dunsire forklarede, at priser selv under 
patent er under stærk konkurrence, og ved patentudløb udbydes generiske produkter ofte til en pris 
meget væsentligt under Lundbecks priser. Det kan ikke udelukkes, at Lundbeck under de rigtige 
omstændigheder kan overveje generiske produkter af egne produkter. 


Dirigenten konstaterede herefter, at dagsordenen var udtømt og gav ordet til bestyrelsens formand. 
Lars Søren Rasmussen takkede for fremmødet til årets generalforsamling og afsluttede 
generalforsamlingen. 


Generalforsamlingen blev hævet kl. 11.35. 


---00000--- 


Jørgen Kjergaard Madsen 
Dirigent 


